Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: rendszeresen felvetik jelezve, hogy a köztársasági elnök sem zárta ki ennek lehetõségét egy, a 2009. évi LXXII. törvény
Paragraph Index: 636

24. esetre derül fény. A szexuális önrendelkezés megsértésének többi fajtájáról még ennyi megbízható adattal sem rendelkezünk. Mindezek fényében megállapítható, hogy a szexuális önrendelkezés megsértésének eseteire a magyar jog és társadalom jelenleg még nem képes a legmegfelelõbb választ megadni. Stratégiai irányok és célok: – A statisztikai adatgyûjtés szélesítése, országos reprezentatív kutatások folytatása, az ügyek alakulásának nyomon követése, és az adatok hozzáférésének biztosítása a hatóságok által vezetett nyilvántartásokban és adatbázisokban, továbbá az ilyen adatgyûjtésre irányuló kutatások támogatása független szervezetek/kutatók részére – különös tekintettel arra a tényre, hogy a szexuális abúzusok látenciája kiemelkedõen magas. – Az alap- és középfokú oktatási intézmények tanulóit érintõ, a szexuális kultúrával és magatartással kapcsolatos széles körû, objektív ismeretek átadását, a felnõtt életre és a felelõs, örömteli párkapcsolatokra történõ felkészítést célzó fejlesztések támogatása. A szexuális önrendelkezés jogának érvényesülését szolgáló szexuális és mentálhigiénés felvilágosító programok meg valósításának ösztönzése. – A szexuális erõszak különféle fajtájával foglalkozó speciális hatósági egységek létrehozása különösen, de nem kizárólag a nyomozó hatóságoknál, a bíróságoknál, valamint az egészségügyben, ezek dolgozóinak speciális, a nõk elleni erõszak jellemzõire, a nõk emberi jogainak nemzetközi meghatározására, az elkövetõk és áldozatok felismerésére és a velük való foglalkozás speciális ismeretire kiterjedõ képzése. – A szexuális erõszakkal kapcsolatos ügyekben eljáró különbözõ hatóságok tevékenységére vonatkozó protokollok kidolgozása. – A szexuális erõszak, illetve a szexuális visszaélések áldozatait integrált módon ellátó szolgáltatások létrehozása az Európa Tanács ajánlásainak figye lembe véte lével. – Az áldozatvédelemben már ismert és a nemzetközi tapasztalatokban bevált speciális technikai felszerelések alkalmazása (zárt láncú televíziós rendszeren történõ kihallgatás; a kihallgatás, tanúvallomás hanganyagon, videón történõ rögzítése stb.), az eljárás során az áldozat védelmében, különösen a többszöri tanúvallomás-tételi kötelezettség által tipikusan okozott reviktimizáció elkerülése érdekében. 4.6 Prostitúció, emberkereskedelem és pornográfia Mind a prostitúció, mind az emberkereskedelem területén viszonylag új jogszabályok vannak érvényben Magyarországon. Mivel azonban e jogszabályokat társadalmi valóság mélyebb ismerete nélkül módosították, az a furcsa helyzet állt elõ, hogy e két kérdéskört a magyar jogszabályok egymástól teljesen függetlenül kezelik. A prostitúcióra vonatkozó szabályozást 1993-ban – figye lembe véve az akkor már közel negyven éve érvényben lévõ ún. New Yorki Egyezmény rendelkezéseit – módosították. Kiiktatták a prostituált személy büntethetõségét. Erre a változtatásra azonban úgy került sor, hogy a prostitúcióval összefüggésben megfogalmazott többi bûncselekmény leírását, valamint értelmezését nem módosították. Az üzletszerû kéjelgés tényállása hatályon kívül helyezésre került ugyan, ám a prostitúció többi szereplõje – a bordélyfenntartók, kerítõk, futtatók – meghatározása nem változott meg. Õk a tör vény szerint csak elõsegítik, esetleg kihasználják a prostitúciót, de azt az értelmezõ rendelkezés szerint továbbra is a most már nem büntetendõ prostituált követi el. A Btk. 2007-es módosítása nyomán büntethetõvé vált a kiskorú prostituált szolgáltatásait igénybe venni kívánó személy. Minthogy azonban a magyar állam továbbra is következetesen úgy vélekedik, hogy a prostitúcióban mégiscsak a prostituált a fõszereplõ, egy szabálysértési tényállással – az 1999-ben hatályba lépett szervezett bûnözés elleni tör vény keretei között – valójában visszahelyezte a magyar jogba a prostituált büntethetõségét. A tör vény türelmi zónákat ír elõ, ahol az utcai prostituált találkozhat a szolgáltatásait igénybe venni kívánó személlyel, s védett zónákat, ahol nem. A zónák kijelölése a tör vény értelmében az önkormányzatok feladata, de azok mostanáig nem jelöltek ki ilyeneket. A rend õri eljárásoktól félõ utcai prostituáltak lakásokba, illegális bordélyokba húzódtak vissza, s ezt elõsegítette az Internet és a mobiltelefon elterjedése. A prostitúció valódi mûködtetõivel szemben ritkán lép fel a rend õrség, az utóbbi években 100–200 esetben folyt eljárás, a látencia ezen a területen legalább százszoros lehet. Emberkereskedelem címén évente mindössze 20–40 esetet regisztrálnak a bûnügyi statisztikák. A jogalkalmazók szerint nehéz ezeket az eseteket felderíteni. Az eljárás során bizonyítani kell ugyanis, hogy az emberrel folytatott kereskedés aktusa megtörtént. Ezt a tényt azonban, mivel a sértett tanúk többnyire megfélemlített nõk és lányok, igen nehéz bizonyítani. Az emberkereskedelem áldozatai számára egy biztonságos menedékotthon (shelter) mûködik, amelyet egy civil szervezet üzemeltet. Biztonsági okokból kizárólag az Országos Kríziskezelõ és Információs Telefonszolgálat, illetve a rend õrség közvetíthet oda jelentkezõket. 2005-ben a shelter céljára biztosított négy épületbõl kettõt be kellett zárni, mivel túl kevés kérelmezõ jelentkezett, s azok is viszonylag rövid ideig vették igénybe a szolgáltatásokat. A pornográfia jellegzetessége az erõszakos szex népszerûsítése. A pornográfia a nõt (általában a nõt, s emellett a gyermeket) mint kiszolgáltatott szextárgyat ábrázolja. Az Amerikai Pszichológiai Társaság közelmúltban kiadott jelentése kimutatta, hogy a nõi test szexuális tárgyként történõ ábrázolása (pornófelvételek) a fiatal lányok testükkel kapcsolatos önbizalomhiányához, depresszióhoz, valamint táplálkozási rendellenességekhez vezet, továbbá a fiatalok egészséges nemi fejlõdését is akadályozza (http://www.apa.org/releases/sexualization.html). Stratégiai irányok és célok: – Szociológiai, pszichológiai, egészségügyi, gazdasági és kriminológiai – a bûnszervezetekre vonatkozó – kutatások, valamint felvilágosító tevékenység folytatása a prostitúció, mint társadalmi jelenség megszüntetésének igényével és céljából. – Tekintettel arra, hogy a pornográfia elfogadtatására és népszerûsítésére – szalonképessé tételére – hatalmas anyagi apparátus áll rendelkezésre, a tipikusan az abban szereplõ lányok és nõk tömegeinek rendkívüli mértékû anyagi kizsákmányolása révén, elsõsorban a felvilágosítás, a köztudatformálás, a pornográfia szokásos és valótlan „romantikus” ábrázolását ellensúlyozó tájékoztatás megkezdése és fenntartása. – A migráns, illetve nemzetközi védelemben részesített nõk áldozattá válásának megelõzése, hiszen kiszolgáltatott helyzetükbõl adódóan könnyebben válnak a prostitúció és az emberkereskedelem áldozatává. A célok eléréséhez szükséges mutatók: – a nõk elleni erõszak bármely formáját a nõk önrendelkezési jogának, emberi jogainak sérelmeként értelmezõ jogszabályváltozások száma és iránya – a nõk elleni erõszak körében elkövetett bejelentett, regisztrált, kivizsgált és szankcionált bûncselekmények száma – az elrendelt büntetõeljárási kényszerintézkedések száma, jellege, hossza, a regisztrált bûncselekmények arányában, az elkövetõkre kiszabott szankciók jellege, mértéke, hossza – az állami és civil szféra által nyújtott szolgáltatások számának alakulása, speciális – telefonos és személyes – krízisszolgálatok, segélyvonalak, jogsegélyszolgálatok, integrált ellátást nyújtó szolgálatok száma és finanszírozási forrása – a meglévõ és létrehozandó krízisközpontok hálózatainak adatai, áldozatok, segítségkérések számának alakulása, a nyújtott segítség természete, az utánkövetés eredményei stb. – képzésekben résztvevõk száma képzésmódok, képzési napok, témák, képzõk szerint – az ellátottak elégedettségi mutatói független felmérések alapján – az emberi jogi szemléletmódnak megfelelõ felvilágosító és oktatási anyagok címzettjeinek száma – a témáért felelõs állami szervek, valamint a nõk elleni erõszakkal foglalkozó emberi jogi civil szervezetek anyagi és emberi erõforrásainak változása, a célcsoport közvetlen ellátására jutó, illetve a célcsoport segítésére nyújtott összeg mértéke és annak változása – az egységes szakmai protokollok száma az egyes témákban – a nõk elleni erõszak nemzetgazdasági és egyéni anyagi következményeit feltáró kutatások száma – a családon belüli erõszak körébe vonható bûncselekmények áldozatainak száma nemi és életkori bontásban – az írott és elektronikus sajtóban megjelenõ, sztereotípiákat mellõzõ híradások, tájékoztató, ismeretterjesztõ cikkek, anyagok száma – a sztereotípiáktól, a nõk számára bármely módon megalázó, az áldozatokat hibáztató ábrázolástól mentes ismeretterjesztõ, felvilágosító, köztudatformáló kampányok száma – az elõítélet-mentes oktatási anyagokat alkalmazó alap-, közép- és felsõfokú oktatási intézmények száma – az egészségügyi és a segítõ szolgáltatásokban megjelenõ ráfordítások összege – a férfiaknak a nõk elleni erõszak megszüntetésében való felelõsségét kimondó kampányok száma – a férfiakat megcélzó, a nõk erõszaktól való védelmét elõtérbe helyezõ szolgáltatások száma – a férfiak számára nyújtott szolgáltatások költségeinek aránya az áldozatoknak nyújtott szolgáltatások, illetve az áldozatok védelmét szolgáló intézkedések költségeinek arányában, ahol ez az arány nem haladja meg a 10%-ot – a mutatók mindegyikénél különös figyelmet kell szentelni a többszörös diszkrimináció áldozataivá váló nõkre 5. A nemekhez kötõdõ sztereotípiák visszaszorításának támogatása 5.1 A nemekhez kötõdõ sztereotípiák felszámolása az oktatásban Stratégiai irányok és célok: – A Nemzeti Alaptanterv tartalmának rendszeres revíziója oly módon, hogy azokban tanulói szükségletként, pedagógiai értékként jelenjen meg a sztereotípiamentes társadalmi nemi identitás, valamint a társadalmi esélyegyenlõséget biztosító kompetenciák. – Olyan továbbképzõ rendszerek kidolgozásának elõsegítése, amelyek érintik az oktatásban résztvevõ szakmák mindegyikét: az oktatásirányítókat, a közoktatási szakértõket, valamint a pedagógusokat. Ezek célja a gender érzékenyített tantervek implementációjának támogatása. – A pedagógiai szakmai szolgáltatások keretében kapjon helyet a gender szemlélet alkalmazásának kiépítése és annak ösztönzése, hogy a nõk és férfiak egyenlõségének szempontjai jelenjenek meg a pedagógiai és társ-szakmai tanácsadások során. – A tankönyvek és tananyagok jóváhagyásának folyamatában a gender szempontú kritériumok alkalmazásának továbbfejlesztése. – A közoktatás számára történõ taneszköz-fejlesztés során horizontális szempontként jelenjék meg a nõk és férfiak társadalmi egyenlõségének kérdése. – A felsõoktatás szintjén olyan kutatóbázis megteremtésének ösztönzése, melynek feladata a gender oktatáspolitikai innovációk és fejlesztések hátteréül szolgáló tudásalap léthozása, az információs bázis fejlesztése és közzététele, és további stratégiai oktatáspolitikai ajánlások kidolgozása. – A felnõttképzés és az élethosszig tartó tanulás szférájában bõvítése, második esélyteremtõ képzés meg valósítása az oktatási rendszerbe illesztve (pl. nõi akadémia létrehozásával). 5.2 A nemekhez kötõdõ sztereotípiák felszámolása a média bevonásával Stratégiai irányok és célok: – Olyan kritériumrendszer kidolgozása, amely alapja lehet a vonatkozó jogi szabályozás felülvizsgálatának, a szexizmusmentes és a nemek közötti egyenlõséget támogató médiakommunikációs nyelvezet és ábrázolásmód gyakorlásának, valamint a modellül szolgáló „médiatermékek” létrehozásának erõsítése érdekében. – A közpolitikai, sport, tudományos, gazdasági mûsorokban és témákban való nõi részvétel támogatása. – Olyan mûsorsorozatok megjelenésének ösztönzése, amelyek a nõk és férfiak társadalmi egyenlõségére vonatkozó általános ismeretek elterjesztését elõsegítik. – A médiaismeretek tárgyköre gender revíziójának elõsegítése a közoktatásban. A célok eléréséhez szükséges mutatók: – a gender-képzésre fordított összeg és az abban résztvevõk száma – a téma iránt érdeklõdõ, a mintaprojektben résztvevõ iskolák száma – a mintaprojektben résztvevõ tanárok száma – a mintaprojektben oktatott diákok száma – a funkcionálisan analfabéta nõk száma – a nemek megjelenése a sajtóban (közéleti mûsorokban, a nõi és férfiszerkesztõk száma stb.) – a passzív megszólalás nemek szerinti aránya – a nem sztereotip ábrázolások aránya a sztereotiphoz viszonyítva – a nõk megalázó, csak dekorációként történõ ábrázolásának száma a médiában, kiemelten a reklámokban – a távoktatásban részt vett nõk és férfiak száma 6. A nõk és férfiak közötti társadalmi egyenlõség politikájának stratégiai elve célkitûzéseinek meg valósításához elengedhetetlen változások szakmai megalapozása (képzés, intézményrendszer, nemekre érzékeny költségvetés, nemekre bontott adatgyûjtés) 6.1 A gender szakértelem fejlesztése és szakértõk képzése, valamint a gender alapú szaktudás elterjesztése az államigazgatásban

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes